1984-ben már szólóénekesként vett részt az ír nemzeti döntőn, és ekkor elnyerte a jogot, hogy képviselje hazáját az Eurovíziós Dalfesztiválon a Johnny Logan által írt "Terminal 3" című dallal. A luxembourgi versenyen a második helyen végzett. Ezt követően 1986-ban, 1989-ben és 1990-ben is részt vett az ír nemzeti döntőn, de nem sikerült győznie. 1992-ben újból próbálkozott, és a "Why Me?" című dallal - melyet ismét Logan írt számára - részt vehetett az 1992-es Eurovíziós Dalfesztiválon, ahol első helyen végzett, Írország negyedik győzelmét aratva ezzel.